CELEX: 32014R0916
Language: bg
Date: 2014-08-22 00:00:00
Title: Регламент за изпълнение (ЕС) № 916/2014 на Комисията от 22 август 2014 година за одобряване на основното вещество захароза в съответствие с Регламент (ЕО) № 1107/2009 на Европейския парламент и на Съвета относно пускането на пазара на продукти за растителна защита и за изменение на приложението към Регламент за изпълнение (ЕС) № 540/2011 на Комисията  Текст от значение за ЕИП

23.8.2014   
            
            
               BG
            
            
               Официален вестник на Европейския съюз
            
            
               L 251/16
            
         РЕГЛАМЕНТ ЗА ИЗПЪЛНЕНИЕ (ЕС) № 916/2014 НА КОМИСИЯТА
   от 22 август 2014 година
   за одобряване на основното вещество захароза в съответствие с Регламент (ЕО) № 1107/2009 на Европейския парламент и на Съвета относно пускането на пазара на продукти за растителна защита и за изменение на приложението към Регламент за изпълнение (ЕС) № 540/2011 на Комисията
   (текст от значение за ЕИП)
   ЕВРОПЕЙСКАТА КОМИСИЯ,
   като взе предвид Договора за функционирането на Европейския съюз,
   като взе предвид Регламент (ЕО) № 1107/2009 на Европейския парламент и на Съвета от 21 октомври 2009 г. относно пускането на пазара на продукти за растителна защита и за отмяна на директиви 79/117/ЕИО и 91/414/ЕИО на Съвета (1), и по-специално член 23, параграф 5 във връзка с член 13, параграф 2 от него,
   като има предвид, че:
   
               (1)
            
            
               В съответствие с член 23, параграф 3 от Регламент (ЕО) № 1107/2009 на 24 април 2013 г. Комисията получи заявление от ITAB за одобрение на захароза като основно вещество. Това заявление бе придружено от информацията, изисквана по член 23, параграф 3, втора алинея.
            
         
               (2)
            
            
               Комисията поиска научно съдействие от Европейския орган за безопасност на храните (наричан по-долу „Органът“). На 12 юни 2014 г. Органът представи на Комисията технически доклад за съответното вещество (2). На 11 юли 2014 г. Комисията представи за одобрение от Постоянния комитет по растенията, животните, храните и фуражите доклада за преразглеждане (3) и проекта на настоящия регламент за одобряване на захароза.
            
         
               (3)
            
            
               Документацията, предоставена от заявителя, показва, че захарозата отговаря на критериите за хранителен продукт съгласно определението в член 2 от Регламент (ЕО) № 178/2002 на Европейския парламент и на Съвета (4). Освен това веществото не се употребява преимуществено за целите на растителната защита, но независимо от това е полезно за растителната защита в състава на продукт, състоящ се от веществото и вода. Следователно то трябва да се счита за основно вещество.
            
         
               (4)
            
            
               Проведените анализи показаха, че може да се очаква, че захарозата принципно отговаря на изискванията, предвидени в член 23 от Регламент (ЕО) № 1107/2009, по-специално по отношение на видовете употреба, които са проучени и подробно описани в изготвения от Комисията доклад за преразглеждане. Поради това е целесъобразно захарозата да бъде одобрена като основно вещество.
            
         
               (5)
            
            
               В съответствие с член 13, параграф 2 от Регламент (ЕО) № 1107/2009 във връзка с член 6 от посочения регламент и предвид съвременните научно-технически познания обаче е необходимо да бъдат включени определени условия за одобрение, които са изложени подробно в приложение I към настоящия регламент.
            
         
               (6)
            
            
               В съответствие с член 13, параграф 4 от Регламент (ЕО) № 1107/2009 приложението към Регламент за изпълнение (ЕС) № 540/2011 на Комисията (5) следва да бъде съответно изменено.
            
         
               (7)
            
            
               Мерките, предвидени в настоящия регламент, са в съответствие със становището на Постоянния комитет по растенията, животните, храните и фуражите,
            
         ПРИЕ НАСТОЯЩИЯ РЕГЛАМЕНТ:
   Член 1
   Одобряване на основно вещество
   Веществото захароза, посочено в приложение I, се одобрява като основно вещество при предвидените в същото приложение условия.
   Член 2
   Изменения на Регламент за изпълнение (ЕС) № 540/2011
   Част В от приложението към Регламент за изпълнение (ЕС) № 540/2011 се изменя в съответствие с приложение II към настоящия регламент.
   Член 3
   Влизане в сила и дата на прилагане
   Настоящият регламент влиза в сила на двадесетия ден след деня на публикуването му в Официален вестник на Европейския съюз.
   
   
      Настоящият регламент е задължителен в своята цялост и се прилага пряко във всички държави членки.
      Съставено в Брюксел на 22 август 2014 година.
      
         
            За Комисията
         
         
            Председател
         
         José Manuel BARROSO
      
   
   
      (1)  ОВ L 309, 24.11.2009 г., стр. 1.
   
      (2)  Резултати от консултацията с държавите членки и ЕОБХ във връзка със заявлението във връзка със захарозата като основно вещество и заключенията на ЕОБХ по специфични повдигнати въпроси. 2014:EN-616.27 стр.
   
      (3)  http://ec.europa.eu/sanco_pesticides/public/?event=homepage
   
      (4)  Регламент (ЕО) № 178/2002 на Европейския парламент и на Съвета от 28 януари 2002 г. за установяване на общите принципи и изисквания на законодателството в областта на храните, за създаване на Европейски орган за безопасност на храните и за определяне на процедури относно безопасността на храните (ОВ L 31, 1.2.2002 г., стр. 1).
   
      (5)  Регламент за изпълнение (ЕС) № 540/2011 на Комисията от 25 май 2011 г. за прилагане на Регламент (ЕО) № 1107/2009 на Европейския парламент и на Съвета по отношение на списъка на одобрените активни вещества (ОВ L 153, 11.6.2011 г., стр. 1).
   
      ПРИЛОЖЕНИЕ I
      
                  Популярно наименование, идентификационни номера
               
               
                  Наименование по IUPAC
               
               
                  Чистота (1)
                  
               
               
                  Дата на одобрението
               
               
                  Специфични разпоредби
               
            
                  Захароза
                  CAS №: 57-50-1
               
               
                  α-D-глюкопираносил-(1→2)-β-D-фруктофураносид или β-D-фруктофураносил-(2→1)-α-D-глюкопираносид
               
               
                  За хранителни цели
               
               
                  1 януари 2015 г.
               
               
                  Одобрени са единствено видове употреба като основно вещество — елиситор на механизмите за естествена защита на културата.
                  Захарозата се използва в съответствие със специфичните условия, включени в заключенията от доклада за преразглеждане на захароза (SANCO/11406/2014), и по-специално допълнения I и II към него, в окончателния му вид, изготвен от Постоянния комитет по растенията, животните, храните и фуражите на 11 юли 2014 г.
               
            
         (1)  Допълнителни подробности за идентичността и спецификацията на основното вещество са представени в доклада за преразглеждане.
   
   
      ПРИЛОЖЕНИЕ II
      В част В от приложението към Регламент за изпълнение (ЕС) № 540/2011 се добавя следното вписване:
      
         
                     Номер
                  
                  
                     Популярно наименование, идентификационни номера
                  
                  
                     Наименование по IUPAC
                  
                  
                     Чистота (1)
                     
                  
                  
                     Дата на одобрението
                  
                  
                     Специфични разпоредби
                  
               
                     „3
                  
                  
                     Захароза
                     CAS №: 57-50-1
                  
                  
                     α-D-глюкопираносил-(1→2)-β-D-фруктофураносид или β-D-фруктофураносил-(2→1)-α-D-глюкопираносид
                  
                  
                     За хранителни цели
                  
                  
                     1 януари 2015 г.
                  
                  
                     Одобрени са единствено видове употреба като основно вещество — елиситор на механизмите за естествена защита на културата.
                     Захарозата се използва в съответствие със специфичните условия, включени в заключенията от доклада за преразглеждане на захароза (SANCO/11406/2014), и по-специално допълнения I и II към него, в окончателния му вид, изготвен от Постоянния комитет по растенията, животните, храните и фуражите на 11 юли 2014 г.“
                  
               
      
         (1)  Допълнителни подробности за идентичността и спецификацията на основното вещество са представени в доклада за преразглеждане.